Diari Oficial de la Generalitat Valenciana


Sumari del DOGV 9088, del 20-05-2021 (2021/5373)

RESOLUCIÓ de 14 de maig de 2021, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari a la Comunitat Valenciana per al curs 2020-2021.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5373


Data del document
:   14-05-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 14 de maig de 2021, de la Conselleria d'Innovació, Universitats, Ciència i Societat Digital, per la qual es convoquen subvencions al transport universitari a la Comunitat Valenciana per al curs 2020-2021. [2021/5373]  
Índex  
I. Subvenció  
Article 1. Objecte  
Article 2. Entitats beneficiàries  
Article 3. Finançament  
Article 4. Naturalesa i quantia de la subvenció  
Article 5. Criteris de concessió  
II. Requisits  
Article 6. Requisits generals exigibles  
III. Regles de procediment  
Article 7. Model de sol·licitud i documentació adjunta  
Article 8. Termini i lloc de presentació de sol·licituds  
Article 9. Instrucció del procediment  
Article 10. Proposta de concessió i denegació de les subvencions  
Article 11. Resolució  
Article 12. Obligacions de les persones beneficiàries de la subvenció  
IV. Justificació i pagament de les subvencions  
Article 13. Justificació i pagament  
Article 14. Recursos  
  
Per l'Ordre 3/2019, de 31 de gener, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions al transport universitari a la Comunitat Valenciana (DOGV 8482, 08.02.2019).  
De conformitat amb la doctrina constitucional aplicable a l'àmbit educatiu universitari, la present convocatòria contempla la totalitat de rutes del servei de transport universitari que donen accés als diferents campus de les universitats integrants del Sistema Universitari Valencià.  
  
De conformitat amb l'apartat 4.b de l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
I. Subvenció  
  
Article 1. Objecte  
Convocar per al curs acadèmic 2020-2021 les subvencions al transport universitari a la Comunitat Valenciana, regulades en l'Ordre 3/2019, de 31 de gener, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions al transport universitari a la Comunitat Valenciana (DOGV 8482, 08.02.2019).  
  
Article 2. Entitats beneficiàries  
Podran sol·licitar aquesta subvenció les associacions d'estudiants de les universitats, les cooperatives de persones consumidores i usuàries l'objecte de les quals siga el transport d'alumnat universitari, els ajuntaments i, subsidiàriament, per a aquelles rutes on no concórreguen alguna d'aquestes entitats, les empreses de transport públic regular permanent d'ús general.  
En queden excloses les empreses en crisis definides en les directrius comunitàries sobre ajudes estatals de salvament i de reestructuració d'empreses no financeres en crisis (DOUE C 249, de 31.07.2014).  
  
Article 3. Finançament  
Les subvencions contingudes en la present convocatòria es concediran amb càrrec als pressupostos de la Generalitat per a l'any 2021, per un import global màxim de 400.000,00 - (quatre-cents mil euros), amb càrrec al programa pressupostari 422.60, «Universitat i estudis superiors», de l'aplicació pressupostària 52.62.34.310.51.9, línia de subvenció S1314000, «Transport de l'alumnat universitari», prevista en la Llei de pressupostos de la Generalitat per a 2021.  
Aquest import podrà ser incrementat a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades amb càrrec al mateix crèdit o a crèdits inclosos en el mateix programa o programes del mateix servei, i no requerirà una nova convocatòria, de conformitat amb el que es preveu en l'apartat 2 de l'article 58 del Reglament de la Llei general de subvencions.  
  
Article 4. Naturalesa i quantia de la subvenció  
1. Les entitats que contempla l'article 2 d'aquesta convocatòria presentaran sol·licituds telemàtiques de subvenció per a rutes del servei de transport universitari, una sol·licitud telemàtica per a cada ruta, entre la població origen de la ruta i el campus universitari destí de les universitats integrants del Sistema Universitari Valencià. Aquestes rutes podran incloure en el seu itinerari, a més de la localitat origen de la ruta, altres localitats com a parades de la ruta amb el mateix campus universitari de destí.  
2. La subvenció consistirà en una ajuda al finançament del cost del servei de transport universitari corresponent al curs acadèmic 2020-2021. L'òrgan instructor determinarà la distribució de la subvenció del crèdit disponible en l'exercici pressupostari de 2021 entre les rutes sol·licitades que complisquen els requisits establits en aquesta convocatòria.  
  
3. En cap cas, l'import de les subvencions atorgades podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat de transport universitari que han de desenvolupar les entitats beneficiàries en el curs acadèmic 2020-2021.  
  
Article 5. Criteris de concessió  
Les subvencions es concediran a aquelles sol·licituds que reunisquen els requisits que s'estableixen en aquesta convocatòria i la quantia de la subvenció serà determinada proporcionalment segons els paràmetres «distància quilomètrica», «ponderació sobre distància» i «nombre d'estudiants» que els corresponguen a cadascuna de les parades realitzades en els diferents municipis que conformen la ruta.  
El valor d'aquests paràmetres serà determinat amb l'aplicació del barem següent:  
1. Distància quilomètrica, «km». És la distància entre cadascuna de les parades de la ruta sol·licitada i el campus universitari de destí.  
Quan la mateixa entitat sol·licitant presente diferents rutes amb el mateix campus universitari de destí i alguna tinga un cens igual o inferior a deu estudiants universitaris, només es computarà en una el tram de recorregut en què la via siga coincident.  
2. Ponderació sobre distància, «Pd». A cadascuna de les parades que conformen la ruta se li assignarà un valor denominat ponderació amb la finalitat d'atorgar més pes a les distàncies superiors. Aquest valor es determinarà a partir dels criteris següents:  
a) Si la distància des de les parades de la ruta al campus universitari de destí es troba dins de l'interval 20-24 km, s'aplica una ponderació igual al nombre de km menys 15.  
Pd = km - 15  
b) Si la distància des de les parades de la ruta al campus universitari de destí es troba dins de l'interval 25-85 km, s'aplica una ponderació igual al nombre de km multiplicat per 0,20 més 5.  
Pd = 0,20 x nre. km + 5  
c) Si la distància des de les parades de la ruta al campus universitari de destí és superior a 85 km s'aplica una ponderació igual a 22.  
Pd = 22  
3. Nombre d'estudiants, «Ne». El nombre d'estudiants a qui es proporcionarà el servei, que es computarà prenent com a base els criteris següents:  
a) No es computarà nombre d'estudiants en temps de trajecte superiors a 90 minuts, en distàncies inferiors a 20 km ni en distàncies superiors a 90 km.  
b) Només es computarà fins a un màxim del 30 % del cens universitari en aquells municipis que disposen de mitjà de transport per ferrocarril de rodalia.  
c) Només es computarà fins a un màxim del 30 % del cens universitari en aquells municipis amb un temps de trajecte des de les parades de la ruta al campus universitari de destí d'entre 80 i 90 minuts.  
d) Només es computarà fins a un màxim del 30 % del cens universitari per al cas de rutes sol·licitades per ajuntaments.  
e) Només es computarà fins a un màxim del 55 % del cens universitari en la resta dels casos.  
Els percentatges màxims sobre el cens universitari assenyalats anteriorment no seran aplicables per al cas d'associacions d'estudiants de les universitats i cooperatives de persones consumidores i usuàries que acrediten degudament el nombre de persones associades que utilitzen el transport universitari, i en aquest cas s'aplicarà el nombre diari d'alumnes efectivament transportats.  
Quan es done la circumstància que concórreguen en la sol·licitud d'una mateixa ruta empreses de transport públic regular permanent d'ús general i ajuntaments, associacions d'estudiants o cooperatives de persones consumidores i usuàries, es procedirà a computar el cens universitari només als ajuntaments, associacions d'estudiants o cooperatives de persones consumidores i usuàries, d'acord l'article 2 d'aquesta convocatòria.  
La quantia de la subvenció que corresponga a cadascuna de les rutes sol·licitades s'obtindrà com a resultat del repartiment proporcional de l'import del crèdit global màxim que s'estableix en l'article 3 d'aquesta convocatòria entre totes les sol·licituds, a partir dels valors assignats als paràmetres de cadascuna de les parades que componen cada ruta, segons es formula a continuació:  
  
II. Requisits  
  
Article 6. Requisits generals exigibles  
Per a la concessió d'aquestes subvencions s'haurà de complir els requisits següents:  
1. La distància entre la població o poblacions des de les quals es preste el servei de transport i el campus universitari destí de cada ruta no serà inferior a 20 km ni superior a 90 km.  
2. El temps de duració del trajecte no serà superior a 90 minuts.  
3. El servei de transport haurà de prestar-se en la totalitat dels períodes lectius del curs acadèmic 2020-2021 i els horaris hauran d'ajustar-se als de la jornada lectiva.  
4. El punt de destinació i el d'origen del retorn serà el campus universitari corresponent.  
5. La prestació del servei es realitzarà a risc i perill de l'empresa que haja de realitzar el transport, i sempre complint allò que disposa la normativa reguladora de l'activitat del transport per carretera.  
  
6. En el supòsit d'empreses de transport públic regular permanent d'ús general, hauran d'aplicar un descompte a l'alumnat universitari, que en cap cas podrà ser inferior al 25 per cent sobre les tarifes oficials aprovades per la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat per a l'any 2020.  
7. Quan en la sol·licitud telemàtica de subvenció per a una mateixa ruta, amb igual localitat origen i igual campus universitari de destinació, concórreguen diverses entitats, només podrà computar-se el cens universitari d'aquesta localitat per a una única sol·licitud. En aquest cas, el cens universitari serà assignat a l'entitat sol·licitant que haja sigut beneficiària d'aquestes subvencions durant més convocatòries en anteriors cursos acadèmics, fet que acredita una continuïtat major en el manteniment del servei de transport universitari, objecte últim d'aquesta convocatòria.  
En cas concurrència d'entitats sol·licitants que hagen sigut beneficiàries del mateix nombre de convocatòries en anys anteriors, s'assignarà el cens de la localitat a aquella entitat sol·licitant que oferisca el servei de transport a un nombre més gran d'alumnat universitari.  
III. Regles de procediment  
  
Article 7. Model de sol·licitud telemàtica i documentació adjunta  
1. La tramitació i la presentació de la sol·licitud es realitzaran únicament per mitjans electrònics en la plataforma de tramitació de la Generalitat.  
Per a realitzar la tramitació electrònica, l'entitat sol·licitant pot utilitzar qualsevol dels certificats admesos per la seu electrònica de la Generalitat.  
Així mateix, la tramitació electrònica es pot dur a terme mitjançant un representant autoritzat identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
2. El punt d'accés a la tramitació electrònica és la seu electrònica de la Generalitat, accessible en l'adreça web https://sede.gva.es. L'accés directe a aquest tràmit estarà disponible en l'enllaç següent: http://www.gva.es/es/inicio/procedimientos'id\_proc=274.  
Les incidències de tramitació electrònica relacionades amb qüestions tecnicoinformàtiques s'atendran mitjançant el correu generalitat\_en\_qpn@aog.fe.  
Els dubtes relacionats amb el contingut d'aquesta convocatòria seran atesos, exclusivament, a través de l'adreça electrònica ohhmhoplrtpjmk@tpd.vh.  
Una vegada emplenada la sol·licitud telemàtica, segons el model de l'annex I, serà signada pel sol·licitant emprant qualsevol dels sistemes de signatura electrònica acceptats per la seu electrònica i enviada pel procediment telemàtic establit, amb la qual cosa es considerarà presentada amb caràcter general, i s'obtindrà el resguard de la sol·licitud, que haurà de ser conservat pel sol·licitant per a acreditar, en cas que siga necessari, la presentació de la sol·licitud en el termini i la forma establits.  
No seran tingudes en compte aquelles sol·licituds emplenades per via telemàtica que no completen el procés de presentació establit.  
  
3. Els annexos normalitzats per a la tramitació d'aquesta subvenció que figuren en aquesta convocatòria, tant per a la sol·licitud com per a la posterior justificació en cas de resultar beneficiaris de la subvenció, estaran disponibles per a ser emplenats en la seu electrònica de la Generalitat, https://sede.gva.es, així com en la pàgina web de la Conselleria d'Innovació, Universitats, Ciència i Societat Digital, http://innova.gva.es/es/web/universidad/ayudas-al-transporte-universitario.  
4. En la sol·licitud telemàtica les entitats interessades presenten una declaració responsable de no estar incurses per a obtindre la condició de beneficiàries de la subvenció en cap prohibició de les assenyalades en l'article 13 de la Llei 38/2003, de 17 de novembre, general de subvencions.  
Així mateix, en la sol·licitud telemàtica les entitats interessades autoritzaran la Conselleria d'Innovació, Universitats, Ciència i Societat Digital per a obtindre les dades d'identificació personal mitjançant el Sistema de Verificació de Dades d'Identitat, així com per a verificar que es troben al corrent en les seues obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
No obstant això, aquestes autoritzacions podran ser denegades expressament per les entitats sol·licitants, i en aquest cas hauran de facilitar la localització dels documents que permeten la identificació personal, així com els certificats corresponents que acrediten que estan al corrent en les seues obligacions amb l'Agència Estatal d'Administració Tributària, amb la hisenda autonòmica valenciana i amb la Tresoreria General de la Seguretat Social.  
Les dades de caràcter personal contingudes en aquesta sol·licitud podran ser incloses en un fitxer per a ser tractades per la Direcció General d'Universitats, com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Així mateix, s'informa hi ha la possibilitat d'exercir els drets d'accés, rectificació, cancel·lació i oposició, tot això de conformitat amb el que s'estableix en els articles 15 et seq. del Reglament (UE) 2016/679 del Parlament Europeu i del Consell, de 27 d'abril de 2016 (DOUE 04.05.2016). Pot consultar-se informació addicional i detallada sobre protecció de dades en http://www.ceice.gva.es/aviso-legal.  
A la sol·licitud telemàtica s'hauran d'annexar els documents següents:  
1. NIF i estatuts o documentació acreditativa de la constitució de l'entitat sol·licitant, si no consta en poder d'aquesta direcció general o han sigut modificats.  
2. Memòria tipus, per a cada ruta sol·licitada, en la qual han de desenvolupar-se cadascun dels apartats contemplats en l'annex II de la present convocatòria.  
3. Descripció detallada de cada ruta sol·licitada, ajustada al model que figura com a annex III d'aquesta convocatòria.  
4. Descripció d'eixides i retorns de cada ruta sol·licitada, ajustada al model que figura com a annex IV d'aquesta convocatòria, en el qual s'indicaran l'hora de totes les eixides diàries des de les poblacions que componen la ruta cap al campus universitari de destí, així com l'hora de tots els retorns diaris des del campus universitari cap a les poblacions de la ruta. Així mateix, en cadascuna de les eixides i dels retorns, caldrà indicar el nombre d'alumnes que utilitzen el servei de transport universitari.  
5. Manteniment de tercers ajustat al model que figura en aquesta convocatòria, si no consta en poder d'aquesta direcció general o ha sigut modificat el compte bancari en què es vol rebre la subvenció en cas de ser beneficiari.  
6. Si l'entitat sol·licitant és un ajuntament, una associació d'estudiants o una cooperativa de persones consumidores i usuàries que tenen com a objecte el transport de l'alumnat universitari, presentaran, a més d'allò que s'ha indicat en els apartats de l'1 al 5, la documentació següent:  
1. Declaració jurada de no haver sol·licitat o obtingut cap altra subvenció per a la mateixa finalitat, o bé, si és el cas, de les que haja sol·licitat o obtingut, amb la indicació de l'entitat concedent i de la quantia, i en què s'especifique si aquesta subvenció està sotmesa al règim de minimis, segons l'annex V.  
2. Declaracions responsables subscrites pel representant de l'empresa prestadora del servei de transport, a les quals fa referència l'article 7.  
3. D'acord amb la Llei 16/1987, de 30 de juliol, d'ordenació de transports terrestres, modificada per la Llei 9/2013, de 4 de juliol, i amb el Reial decret 1211/1990, de 28 de setembre, pel qual s'aprova el Reglament de la Llei d'ordenació de transports terrestres, modificat pel Reial decret 1225/2006, de 27 d'octubre, s'hi haurà d'annexar la documentació següent:  
a). Precontracte o contracte amb una empresa de transport públic regular permanent d'ús especial.  
b). Autorització administrativa especial, a favor de l'empresa, necessària per a la realització de transport públic regular permanent d'ús especial, expedida pels serveis territorials de la Direcció General d'Obres Públiques, Transport i Mobilitat Sostenible de la Conselleria de Política Territorial, Obres Públiques i Mobilitat, que cobrirà la totalitat del recorregut. En el supòsit de no disposar d'aquesta autorització en el moment de sol·licitar la subvenció, s'hi haurà d'adjuntar el document que acredite haver-la sol·licitat, i en tot cas haurà de presentar-se amb anterioritat a la concessió de la subvenció.  
Si l'entitat sol·licitant és una associació d'estudiants d'universitats o una cooperativa de persones consumidores i usuàries que tenen com a objecte el transport universitari, hauran de presentar, segons preveu l'article 16 de la Llei 14/2008, de 18 de novembre, de la Generalitat, d'associacions de la Comunitat Valenciana, un certificat de la secretaria de l'associació o cooperativa en què faça constar el nombre actualitzat de persones associades que efectivament utilitzen diàriament el servei de transport universitari.  
7. Si l'entitat sol·licitant és una empresa de transport públic regular permanent d'ús general, presentarà, a més del que s'ha indicat en els apartats de l'1 al 5, la documentació següent:  
1. Declaració responsable, signada per la persona representant legal de l'empresa, sobre la percepció d'altres ajudes de minimis concedides per qualsevol projecte a l'empresa durant els dos exercicis fiscals anteriors i durant l'exercici fiscal en curs, conformement al Reglament (UE) núm. 360/2012 de la Comissió, de 25 d'abril, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis concedides a empreses que presten serveis d'interés econòmic general (DOUE L 114, de 26.04.2012), o d'altres ajudes de minimis concedides conformement a altres reglaments de minimis, a fi de comprovar que no se superen els límits que estableix l'apartat 2 de l'article 3 del Reglament (CE) núm. 1407/2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, o, si és el cas, declaració responsable de no haver rebut cap altra ajuda de minimis durant els dos exercicis fiscals anteriors i durant l'exercici fiscal en curs.  
  
2. Declaració responsable, signada per la persona representant legal de l'empresa, sobre la percepció d'altres subvencions estatals concedides per a les mateixes despeses subvencionables durant els dos exercicis fiscals anteriors i durant l'exercici fiscal en curs, per tal com l'apartat 2 de l'article 5 del Reglament (CE) núm. 1407/2013 estableix l'acumulació d'aquestes ajudes si aquesta acumulació no excedeix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió, o, si és el cas, una declaració responsable de no haver percebut cap altra d'aquestes ajudes durant els dos exercicis fiscals anteriors i durant l'exercici fiscal en curs.  
  
3. Declaració responsable, signada per la persona representant legal de l'empresa, acreditativa que l'empresa no està en crisi, en el sentit de les directrius comunitàries sobre ajudes estatals de salvament i de reestructuració d'empreses no financeres en crisis (DOUE C 249, de 31.07.2014). Aquestes declaracions responsables s'emplenaren mitjançant l'annex VI.  
4. La concessió administrativa per a la prestació del servei en la qual s'incloguen totes les localitats de les rutes sol·licitades i els campus universitaris de destí.  
5. Si la concessió administrativa no inclou els campus universitaris de destí de cada ruta sol·licitada, haurà de presentar-se una autorització de la Direcció General d'Obres Públiques, Transport i Mobilitat Sostenible de canvi d'itinerari d'accés a aquests campus universitaris de destí.  
6. El quadre de tarifes per a les rutes sol·licitades aprovat per la Direcció General d'Obres Públiques, Transport i Mobilitat Sostenible referides a l'any 2020.  
7. El quadre de tarifes que s'ha d'aplicar al col·lectiu d'estudiant s universitaris.  
  
Article 8. Termini i lloc de presentació de sol·licituds  
El termini de presentació de sol·licituds telemàtiques serà d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
En el supòsit que el sol·licitant presente més d'una sol·licitud per ruta, es considerarà vàlida l'última presentada.  
  
Article 9. Instrucció del procediment  
1. L'òrgan competent per a l'ordenació i la instrucció de l'expedient serà la Subdirecció General d'Universitats, la qual realitzarà d'ofici totes les actuacions que considere necessàries per a la determinació, coneixement i comprovació de les dades en virtut de les quals s'haja de dictar la resolució.  
2. Si la documentació aportada és incompleta, es requerirà, mitjançant una notificació telemàtica, que, en el termini de deu dies, s'esmene la falta o s'aporten els documents preceptius, amb l'advertència que si no es fa, es considerarà que s'ha desistit de la sol·licitud, d'acord amb el que s'estableix en els articles 43 i 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21 d'aquesta llei.  
  
3. Per a l'estudi, la comprovació de les sol·licituds telemàtiques presentades i la selecció de les entitats sol·licitants beneficiàries que reunisquen els requisits que s'estableixen en aquesta convocatòria, es constituirà una comissió d'avaluació, que actuarà com a òrgan col·legiat, amb la composició que a continuació s'assenyala i que, en tot cas, s'ajustarà als principis de composició i presència equilibrada entre dones i homes establits per la Llei orgànica 3/2007, de 22 de març, per a la igualtat efectiva de dones i homes:  
a) Presidència: la persona titular de la Subdirecció General d'Universitats, o persona en qui delegue, o si no n'hi ha, un funcionari o funcionària que designe la persona titular de la Direcció General d'Universitats.  
  
b) Vocal 1: persona adscrita a la Direcció General d'Universitats, designada per la persona titular de la Subdirecció General.  
c) Vocal 2: persona adscrita a la Federació Valenciana de Municipis i Províncies,  
d) Vocal 3: persona adscrita a la Direcció General d'Obres Públiques, Transport i Mobilitat Sostenible.  
e) Secretaria: la persona que designe la Direcció General d'Universitats.  
4. El funcionament de la comissió d'avaluació s'ajustarà al que disposen les normes contingudes en l'article 15 i següents de la Llei 40/2015, d'1 d'octubre, de règim jurídic del sector públic.  
  
  
Article 10. Proposta de concessió i denegació de les subvencions  
1. De les reunions que realitze la comissió d'avaluació s'estendrà una acta en què consten les incidències sobre l'avaluació de les sol·licituds presentades. La comissió d'avaluació haurà d'emetre un informe en què es concrete el resultat definitiu de l'avaluació efectuada, i elevarà a la persona titular de la Direcció General d'Universitats, a través de l'òrgan instructor, la relació de rutes sol·licitades proposades per a la concessió de les subvencions, així com la relació de rutes sol·licitades proposades per a ser denegades.  
2. L'òrgan instructor, a la vista de l'informe de la comissió d'avaluació, determinarà la distribució de les subvencions entre les rutes beneficiàries de l'import del crèdit global màxim establit en l'article 3 d'aquesta convocatòria, formularà la proposta de concessió, amb la indicació de la quantia de la subvenció, de les entitats i de les rutes beneficiàries, així com de les entitats i de les rutes no beneficiàries, amb la indicació del motiu de denegació, i emetrà un informe en el qual conste que, de la informació que figura en el seu poder, es desprén que les entitats beneficiàries compleixen tots els requisits per a accedir a les subvencions objecte de la convocatòria.  
  
Article 11. Resolució  
L'òrgan instructor, de conformitat amb l'informe de l'òrgan col·legiat que estableix l'article 9 d'aquesta convocatòria, formularà la proposta de resolució, que serà signada per la persona titular de la Direcció General d'Universitats, per delegació de la consellera d'Innovació, Universitats, Ciència i Societat Digital.  
La Resolució es publicarà en el Diari Oficial de la Generalitat Valenciana i també en la pàgina web de la Conselleria d'Innovació, Universitats, Ciència i Societat Digital. La publicació substituirà la notificació individual i tindrà els mateixos efectes, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Article 12. Obligacions de les entitats beneficiàries de la subvenció  
Les entitats beneficiàries de la subvenció queden sotmeses al que preveu l'article 14 de la Llei 38/2003, de 17 de novembre, general de subvencions i, en conseqüència, tenen les obligacions següents:  
  
1. Realitzar l'activitat que fonamenta la concessió de l'ajuda.  
2. Justificar davant de l'òrgan concedent el compliment dels requisits de la convocatòria, així com la realització de l'activitat i el compliment de la finalitat que determinen la concessió de la subvenció.  
  
3. Sotmetre's a les actuacions de comprovació que efectue l'òrgan concedent, així com a qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota informació que els siga requerida en l'exercici de les actuacions anteriors.  
4. Comunicar a la Conselleria d'Innovació, Universitats, Ciència i Societat Digital l'obtenció d'altres subvencions concedides per a la mateixa finalitat, procedents de qualssevol administracions o ens públics, així com el compliment dels requisits que afecten les ajudes de minimis regulades pel Reglament (CE) núm. 1407/2013 de la Comissió, de 18 de desembre de 2013. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
5. Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries amb la Hisenda estatal i amb l'autonòmica i amb la Seguretat Social.  
6. Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas, així com de tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
  
7. Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.  
8. Adoptar les mesures de difusió que preveu l'apartat 4 de l'article 18 de la Llei 38/2003, de 17 de novembre, general de subvencions. A aquest efecte, les empreses que realitzen el servei de transport universitari hauran d'exposar clarament, en tots els autobusos de les línies subvencionades i en tots els centres de venda de bitllets o bons, la tarifa per als estudiants universitaris, fent-hi constar que el servei de transport universitari està subvencionat per la Conselleria d'Innovació, Universitats, Ciència i Societat Digital.  
  
9. Procedir al reintegrament dels fons percebuts en els supòsits contemplats en l'article 37 de la Llei 38/2003, de 17 de novembre, general de subvencions.  
10. Les entitats beneficiàries que perceben una subvenció per un import superior a 10.000 euros de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, en el període de l'any en què es resolga la corresponent convocatòria de subvenció del transport universitari, hauran de publicar-la indicant l'entitat pública concedent, l'import rebut i el programa, l'activitat, la inversió o l'actuació subvencionats. La difusió d'aquesta informació es realitzarà preferentment a través de les corresponents pàgines web de les entitats beneficiàries. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició la Generalitat.  
11. En el cas que les entitats beneficiàries subcontracten l'activitat subvencionada, hauran d'atindre's a les disposicions previstes en l'article 29 de la Llei 38/2003, de 17 de novembre, general de subvencions.  
  
  
IV. Justificació i pagament de les subvencions  
  
Article 13. Justificació i pagament  
Al pagament d'aquestes subvencions podrà aplicar-se el règim que estableix l'apartat 3 de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Amb anterioritat a la justificació, es podrà anticipar fins a un 30 % de l'import anual de la subvenció concedida per al cas d'associacions d'estudiants d'universitats, cooperatives de persones consumidores i usuàries que tenen com a objecte el transport d'alumnat universitari i ajuntaments, prèvia sol·licitud de qualsevol d'aquestes entitats que resulte beneficiària després de la resolució de concessió. D'acord amb el que s'estableix en l'apartat 5 de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, totes aquestes entitats queden exonerades de la constitució de garanties.  
El termini per a presentar la documentació justificativa finalitza el 30 de setembre de 2021 i es realitzarà, una vegada publicada la resolució de concessió de subvenció, mitjançant la presentació telemàtica davant de la Direcció General d'Universitats, a través del procediment «Aportació de documentació a un expedient d'ajudes de la Conselleria d'Innovació, Universitats, Ciència i Societat Digital», (https://www.gva.es/es/inicio/procedimientos'id\_proc=18912&version=amp), de la documentació següent:  
  
  
1. Documentació justificativa que han de presentar totes les entitats beneficiàries:  
1.1. Memòria explicativa subscrita pel representant legal de l'entitat beneficiària de les activitats realitzades, on es declare el grau de compliment de l'activitat subvencionada, així com que ha quedat complida l'activitat que ha motivat la concessió de la subvenció, amb l'expressió detallada de les dades sobre el servei prestat (rutes, alumnat transportat, descomptes realitzats, punts d'anada i tornada, etc.), emplenant l'annex VII. Quan les activitats hagen sigut finançades amb aquesta subvenció i, a més, amb fons propis o altres subvencions o recursos, haurà d'acreditar-se'n l'import, la procedència i l'aplicació.  
  
1.2. Declaració responsable de no estar incurses en un procés de reintegrament de subvencions segons preveu l'apartat 5 de l'article 34 de la Llei 38/2003, de 17 de novembre, general de subvencions, ajustada al formulari que figura com a annex VIII d'aquesta convocatòria.  
1.3. En el cas que l'entitat beneficiària haja presentat la denegació expressa sobre el consentiment perquè la Conselleria d'Innovació, Universitats, Ciència i Societat Digital obtinga directament els certificats telemàtics corresponents, aquesta haurà de presentar els certificats que acrediten que es troba al corrent en el compliment de les seues obligacions tributàries amb la Hisenda estatal i l'autonòmica i amb la Seguretat Social.  
1.4. Còpia de tota la publicitat que les empreses prestadores del servei de transport hagen elaborat per a donar a conéixer públicament que l'activitat que realitzen està subvencionada per la Conselleria d'Innovació, Universitats, Ciència i Societat Digital, en compliment del que s'estableix en l'apartat 8 de l'article 12 d'aquesta convocatòria.  
  
2. Documentació justificativa que han de presentar els ajuntaments, les associacions d'estudiants universitaris o les cooperatives d'usuaris i consumidors que tenen com a objecte el transport universitari:  
A més de la documentació establida en l'apartat 1 de l'article13, hauran d'adjuntar:  
2.1. Les factures expedides per l'empresa contractista pel servei de transport universitari de la totalitat del curs acadèmic al qual es refereix l'ordre de convocatòria; no serà necessari acreditar que han sigut efectivament pagades abans de finalitzar el termini de justificació.  
  
2.2. En el cas que en la sol·licitud s'haja adjuntat el precontracte amb l'empresa prestadora del servei del transport, s'hi haurà d'annexar el contracte signat i vigent per al curs 2020-2021.  
  
3. Documentació justificativa que han de presentar els ajuntaments:  
A més de la documentació establida en els apartats 1 i 2 de l'article 13, els ajuntaments hauran d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes, segons estableix l'apartat 4 de l'article 199 de la Llei 8/2010, de 23 de juny, de la Generalitat, de Règim Local de la Comunitat Valenciana.  
  
4. Documentació justificativa que han d'adjuntar les empreses de transport públic regular permanent d'ús general:  
A més de la documentació establida en l'apartat 1 de l'article 13, hauran d'adjuntar un informe de la delegació d'alumnes corresponent a la universitat de destí en què es faça constar el compliment efectiu de l'activitat subvencionada. Presentaran també una memòria justificativa del cost de la realització de l'actuació subvencionada, amb el desglossament de cadascuna de les despeses contretes i ingressos obtinguts, subscrita per la persona responsable de l'àrea econòmica de l'empresa, amb el vistiplau de la persona representant legal.  
  
El lliurament de l'import a favor de les entitats beneficiàries s'efectuarà després de l'oportuna comprovació per l'òrgan instructor de la documentació justificativa presentada. La no presentació de la documentació indicada en el termini establit suposarà, prèvia audiència a l'entitat interessada, la pèrdua del dret a percebre la totalitat de la subvenció, mitjançant el procediment corresponent.  
Així mateix, es podrà minorar l'import total de l'ajuda per la quantia que no haja sigut justificada, segons el que s'estableix en el present article, atenent el cost real de l'activitat i de les altres subvencions que s'hagen concedit a l'entitat beneficiària amb la mateixa finalitat.  
Article 14. Recursos  
De conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament recurs de reposició, o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
Alacant, 14 de maig de 2021.-La consellera d'Innovació, Universitats, Ciència i Societat Digital: Carolina Pascual Villalobos.